సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రూ.200 నోటు ఎందుకు తెస్తున్నారంటే..
రిజర్వ్ బ్యాంక్ ఆఫ్ ఇండియా శుక్రవారం (ఆగస్టు 25) నుంచి మార్కెట్‌లోకి రూ.200 నోట్లను ప్రవేశ పెడుతున్న విషయం తెలిసిందే. ఆర్బీఐ చరిత్రలోనే తొలిసారిగా ఈ నోట్లను అందుబాటులోకి తీసుకొస్తున్నారు..
TNN | Updated:
Aug 24, 2017, 05:27PM IST
రిజర్వ్ బ్యాంక్ ఆఫ్ ఇండియా శుక్రవారం (ఆగస్టు 25) నుంచి మార్కెట్&zwnj;లోకి రూ.200 నోట్లను ప్రవేశ పెడుతున్న విషయం తెలిసిందే. ఆర్బీఐ చరిత్రలోనే తొలిసారిగా ఈ నోట్లను అందుబాటులోకి తీసుకొస్తున్నారు. నకిలీలకు చెక్ పెట్టే విధంగా వీటిని ఆధునిక సాంకేతికత సాయంతో సరికొత్త డిజైన్లలో రూపొందించినట్లు అధికారులు తెలిపారు. అయితే.. గత నవంబర్&zwnj;లో పెద్ద నోట్లను రద్దు చేస్తూ సంచలన నిర్ణయం తీసుకున్న తర్వాత.. మార్కెట్లో కరెన్సీ కొరత వల్ల ప్రజలు అల్లాడిపోతున్నా పట్టించుకోని ప్రభుత్వం ఇప్పుడు అకస్మాత్తుగా ఈ నోట్లను ప్రవేశ పెట్టడానికి కారణమేమిటి? అనేది సామాన్యుడికి అర్థంకాని ప్రశ్న.. ఈ నేపథ్యంలో దీనికి సంబంధించిన వివరాలు..
సామాన్యుడికి కరెన్సీని మరింత చేరువ చేయడం, నకిలీ కరెన్సీకి అడ్డుకట్ట వేయడం, ద్రవ్యోల్బణాన్ని అదుపులో ఉంచడమే ప్రధాన లక్ష్యాలుగా రూ. 200 నోట్లను ప్రవేశ పెడుతున్నట్టు ఆర్&zwnj;బీఐ అధికారులు ఇప్పటికే స్పష్టం చేశారు. అయితే ఈ నోట్లను ప్రవేశ పెట్టడం వెనుక ఎస్&zwnj;బీఐ ఎకనమిక్ అడ్వైజర్ ఘోష్ పాత్ర కీలకంగా ఉన్నట్టు తెలుస్తోంది.